Diari Oficial de la Generalitat Valenciana


Sumari del DOGV 3645, del 15-12-1999 (1999/10865)

ORDRE de 3 de desembre de 1999, de la Conselleria d'Ocupació, per la qual s'amplia la dotació pressupostària destinada a finançar les ajudes previstes en l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen diverses mesures de foment de l'ocupació per a l'exercici de 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10873


Data del document
:   03-12-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * creació d'ocupació
    * jove
    * ajuda a l'ocupació

ORDRE de 3 de desembre de 1999, de la Conselleria d'Ocupació, per la qual s'amplia la dotació pressupostària destinada a finançar les ajudes previstes en l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen diverses mesures de foment de l'ocupació per a l'exercici de 1999. [1999/X10430]
  
Amb data 4 de desembre de 1998 va ser publicada en el Diari Oficial de la Generalitat Valenciana l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen diverses mesures de foment de l'ocupació per a l'exercici de 1999. Posteriorment, el 24 de març de 1999 va ser publicada l'Ordre d'11 de març de 1999, de la Conselleria d'Ocupació, Indústria i Comerç, per la qual es fan públics les línies de crèdit i l'import global màxim destinat a la concessió d'ajudes compreses en les diverses mesures de foment de l'ocupació per a 1999, la quantia de les qual es fixà en 3.001.726.994 pessetes, de les quals 9.906.737.685 pessetes són finançades pel Fons Social Europeu.
  
Atesa la favorable acollida que ha tingut la convocatòria, i també la disponibilitat pressupostària que permet incrementar-ne la dotació inicial, es considera convenient procedir a l'esmentat increment.
  
Per això, i en virtut de les facultats que m'atorguen l'article 35 e) de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública Valenciana,
  
ORDENE
  
Article únic
  
S'amplia per a l'exercici de 1999 la dotació pressupostària destinada a finançar les ajudes previstes en l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen diverses mesures de foment de l'ocupació per a l'exercici de 1999, a càrrec de la secció, el programa, les línies i els imports que a continuació s'indiquen:
  
Secció 13; programa 322.10; capítol IV; línia 402/000/1999 (codi comptable 2443), import global màxim 2.142.477.378 pessetes, cosa que comporta un increment de 6.460.344.767 pessetes, de les quals 476.049.442 pessetes són finançades pel Fons Social Europeu.
  
La present ordre entrarà en vigor el dia de la firma.
  
València, 3 de desembre de 1999
  
El conseller d'Ocupació,
  
RAFAEL BLASCO CASTANY